**LIETUVOS RESPUBLIKOS ENERGETIKOS MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ PRIEMONĖS NR. 04.1.1-LVPA-V-115 „AEI NAMŲ ŪKIAMS“ FINANSAVIMO SĄLYGŲ APRAŠO PAKEITIMO DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2020-08-21 |
| **Ar gauta pastabų ir (ar) pasiūlymų?***Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | [x]  Taip [ ]  Ne |
| **Ar į visas pastabas ir (ar) pasiūlymus atsižvelgta?***Jei atsižvelgta į visas pastabas ir (ar) pasiūlymus, žemiau esanti lentelė nepildoma* | [ ]  Taip [x]  Ne  |

|  |  |  |  |
| --- | --- | --- | --- |
| Nr. | Institucija | Pastabos ir pasiūlymai | Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus |
| 1 | LR aplinkos ministerijos (2020-08-14 Nr. (52)-D8(E)-4534) | Pakartotinai siūlome Energetikos ministerijai sudaryti sąlygas fizinių asmenų, įsigyjančių saulės elektrines su paskola projektų finansavimui: finansuojant paskolos palūkanas arba mokant didesnę fiksuotą išmoką už 1 kilovatą (kW) įrengtos saulės elektrinės galios. Aplinkos ministerija šiemet pirmą kartą pasiūlė tokią galimybę fiziniams asmenims – 381 eurų fiksuotą išmoką už 1 kilovatą (kW) įrengtos saulės elektrinės galios (jei saulės elektrinės įrengimui skolinamasi iš kredito įstaigos) ir gavo 941 prašymą už 2,97 mln. eurų (Klimato kaitos programos lėšų). Manome, kad tokios palankesnės sąlygos fiziniams asmenims, neturintiems nuosavų lėšų saulės elektrinės įsigijimui, sudarytų geresnes galimybes tapti gaminančiais vartotojais, prisidėtų prie atsinaujinančių energijos išteklių plėtros ir prie šiltnamio efektą sukeliančių dujų kiekio mažinimo namų ūkių sektoriuje.  | **Neatsižvelgta.**Projektas parengtas, siekiant patikslinti 04.1.1-LVPA-V-115 priemonės „AIE namų ūkiams“ (toliau – Priemonė) fiziniam asmeniui projekto finansuojamą dalį. Pagal Priemonę projekto sutartis jau pasirašyta ir projekto vykdytojas gautą projekto finansavimą skirsto fiziniams asmenims skelbdamas kvietimus. Kvietimai fiziniams asmenims buvo skelbti 2020 m sausio 2 d. (fiziniai asmenys iki 2021 m. sausio 1 d. turi pateikti Išlaidų kompensavimo prašymus) ir liepos 1 d. (šiuo metu vertinamos registracijos formos). Projekte numatytas supaprastintas išlaidų apmokėjimo būdas ir apmokama pagal fiksuotuosius įkainius, kurie nustatyti pagal VšĮ Europos socialinio fondo agentūros (toliau – ESFA) „Saulės elektrinių įsigijimo geografiškai nutolusiuose nuo elektros energijos vartojimo vietos trečiųjų asmenų žemės sklypuose išlaidų fiksuotųjų dydžių nustatymo tyrimo ataskaita“. Kadangi ESFA patikslino fiksuotąjį įkainį, t. y. jis sumažėjo, siekiant sudaryti vienodas sąlygas visiems fiziniams asmenims pateikusiems registracijos formas ir nenukentėtų jų teisėti lūkesčiai, Energetikos ministerija padidino fiziniam asmeniui projekto finansuojamą dalį iki 36,4932 proc. (t. y. finansuojamoji suma liko ta pati 323,00 eurų/kW).  |
| 2 | LR aplinkos ministerijos (2020-08-14 Nr. (52)-D8(E)-4534) | Nėra aišku kodėl įsakymo nuostatos taikomos nuo 2020 m. rugpjūčio 12 d. | **Neatsižvelgta.**Patikslinta „Saulės elektrinių įsigijimo geografiškai nutolusiuose nuo elektros energijos vartojimo vietos trečiųjų asmenų žemės sklypuose išlaidų fiksuotųjų dydžių nustatymo tyrimo ataskaita“ patvirtinta 2020- m. rugpjūčio 12 d., todėl nuo šios datos taikomos įsakymo nuostatos. |
| 3 | LR ekonomikos ir inovacijų ministerijos (2020-08-17 Nr. (18.6-51 E)-3-3302 | Atkreipiame dėmesį, kad vadovaujantis Teisėkūros pagrindų įstatymo Nr. XI-2220 (toliau – Įstatymas) 20 straipsnio 5 dalimi teisės taikymo aktas, kuris yra Teisės aktų registro objektas, įsigalioja nuo paskelbimo Teisės aktų registre, jeigu pačiame teisės taikymo akte nenumatyta vėlesnė įsigaliojimo data. Atitinkamai darytina išvada, kad teisės akte negali būti nustatytos ankstesnį jo įsigaliojimą ar taikymą nusakančios nuostatos. Remiantis tuo, kas išdėstyta ir atsižvelgiant į tai, kad Projektas derinimui pateiktas š. m. rugpjūčio 12 d. 5 darbo dienoms, manome, kad Projektu siūloma nustatyti nuostata, kad „Įsakymo nuostatos taikomos nuo 2020 m. rugpjūčio 12 d.“ prieštarauja Įstatymui ir turėtų būti tikslinama atsižvelgiant į tai, kada Projektas bus baigtas derinti su suinteresuotomis institucijomis ir teikiamas tvirtinimui Lietuvos Respublikos energetikos ministrui. | **Neatsižvelgta.**Įsakyme numatyta ne jo įsigaliojimo data, o nuo 2020- m. rugpjūčio 12 d taikomos įsakymo nuostatos data.  |
| 4 | LR žemės ūkio ministerijos (2020-08-19 Nr. 2D-2597 (12.147 E) | Atkreipiame dėmesį, kad turėtų būti tikslinama Įsakymo projekto įsigaliojimo data | **Neatsižvelgta.**Įsakyme numatyta ne jo įsigaliojimo data, o nuo 2020- m. rugpjūčio 12 d taikomos įsakymo nuostatos data.  |